Der er grundlæggende to typer af pensionsprodukter – gennemsnitsrente og markedsrente. Begge typer bliver påvirket af den økonomiske udvikling generelt, men ved markedsrente er der for den enkelte kunde højere risiko. Det betyder både mulighed for at tabe penge og tjene penge. \r Ved gennemsnitsrente pensioner vil din pensionsudbetaling være mere fast (ligesom din løn), og ofte er det også i gennemsnitsrenteproduktet, at der findes en garanteret udbetaling. Når pensionsselskabet skal garantere en minimumsudbetaling, skal det investere mere forsigtigt. Og det giver mindre mulighed for udsving – både negativt, men også positivt. \r I markedsrentepensioner kan dit pensionsselskab investere dine penge med lidt større risiko, fordi de ikke har lovet dig en vis udbetaling. Det giver en højere forventet pension, men også risiko for negative udsving, som vi oplever nu.